ai4bharat/Pralekha huggingface dataset:
జల శక్తి మంత్రిత్వ శాఖ
కృష్ణా, గోదావరి నదుల యాజమాన్య బోర్డుల పరిధికి సంబంధించి రెండు గెజిట్ నోటిఫికేషన్లు జారీ చేసిన కేంద్ర ప్రభుత్వం
ఆంధ్రప్రదేశ్, తెలంగాణ రాష్ట్రాల్లోని గోదావరి, కృష్ణా బేసిన్లలో ప్రోజెక్టుల పరిపాలన, నిర్వహణ, నియంత్రణ, ఆపరేషన్ పై జారీ అయిన గెజిట్
15.07.2021 నాటి గెజిట్ నోటిఫికేషన్ ద్వారా జల్ శక్తి మంత్రిత్వ శాఖ గోదావరి నది యాజమాన్య బోర్డ్, కృష్ణ నదీ యాజమాన్య బోర్డ్ అధికార పరిధిని నోటిఫై చేసింది. ఇది రెండు బోర్డులకు అవసరమైన అధికారాలను రెండు రాష్ట్రాల్లోని గోదావరి, కృష్ణ నదులలో లిస్టెడ్ ప్రాజెక్టుల నిర్వహణ, నియంత్రణ, ఆపరేషన్ మరియు నిర్వహణ పరంగా అందిస్తుంది. . ఈ చర్య రెండు రాష్ట్రాల్లోని నీటి వనరులను న్యాయంగా ఉపయోగించుకునేలా చేస్తుంది.
ఆంధ్రప్రదేశ్ పునర్వ్యవస్థీకరణ చట్టం 2014  లో ఆంధ్రప్రదేశ్, తెలంగాణ రాష్ట్రాల్లో నదీ జలాలను సమర్థవంతంగా నిర్వహించడానికి నిబంధనలు ఉన్నాయి. గోదావరి, కృష్ణా నదీ యాజమాన్యాల బోర్డుల రాజ్యాంగం, ఈ బోర్డుల పనితీరును పర్యవేక్షించడానికి ఒక అపెక్స్ కౌన్సిల్ ఏర్పాటు ఈ చట్టంలో పేర్కొన్నారు. ఎపిఆర్ఎ, 2014 లోని సెక్షన్ 85 కింద ఉన్న అధికారాలను వినియోగించడంలో గోదావరి, కృష్ణ నదులపై కేంద్ర ప్రభుత్వం నోటిఫై చేసిన ప్రాజెక్టుల పరిపాలన, నియంత్రణ, నిర్వహణ మరియు కార్యకలాపాల కోసం 2014 జూన్ 2 నుండి అమలులోకి వచ్చే రెండు రివర్ మేనేజ్మెంట్ బోర్డులను కేంద్ర ప్రభుత్వం ఏర్పాటు చేసింది.
కేంద్ర జల్ శక్తి మంత్రి శ్రీ గజేంద్ర సింగ్ షేఖావత్ అధ్యక్షతన 2020 అక్టోబర్లో జరిగిన అపెక్స్ కౌన్సిల్ 2 వ సమావేశంలో, చాలా కాలంగా పెండింగ్ లో ఉన్న రెండు బోర్డుల అధికార పరిధి గుర్తించి ప్రస్తావన వచ్చింది. ఈ సమావేశంలో, జిఆర్ఎంబి, కేఆర్ఎంబి అధికార పరిధిని కేంద్ర ప్రభుత్వం నోటిఫై చేయాలని నిర్ణయించారు.
ఎపిఆర్ఎ, 2014 లోని సెక్షన్ 87 కింద ఉన్న నిబంధనలకు అనుగుణంగా, కేంద్ర ప్రభుత్వం రెండు గెజిట్ నోటిఫికేషన్లను జారీ చేసింది, ఒకటి జిఆర్ఎంబి, అధికార పరిధికి, మరొకటి కేఆర్ఎంబికి. ఆంధ్రప్రదేశ్ మరియు తెలంగాణ రాష్ట్రాల్లోగోదావరి మరియు కృష్ణ నదీ పరీవాహక ప్రాంతాలలో ప్రాజెక్టుల నిర్వహణ, నియంత్రణ, నిర్వహణ కోసం ఈ నోటిఫికేషన్ జారీ అయింది.
రెండు బోర్డుల అధికార పరిధిని తెలియజేయడానికి కేంద్ర ప్రభుత్వం తీసుకున్న ఈ నిర్ణయం, రివర్ బోర్డులు తమ బాధ్యతలను ఎపిఆర్ఎ , 2014 లో నిర్దేశించిన విధంగా పూర్తిస్థాయిలో నిర్వర్తించటానికి, రెండు రాష్ట్రాల్లో నీటి వనరుల నిర్వహణలో సామర్థ్యాన్ని తీసుకురావడానికి సుదీర్ఘ ప్రయాణం చేయాల్సి ఉంటుంది. రెండు రాష్ట్రాల ప్రజలకు సమానమైన ప్రయోజనం చేకూర్చడానికి రెండు బోర్డుల సజావుగా పనిచేయడంలో రెండు రాష్ట్ర ప్రభుత్వాల సహృద్భావ సహకారం, సహాయాన్ని కేంద్రం ఆశిస్తోంది.
Click here to see Gazette Notification
రక్షణ మంత్రిత్వ శాఖ
భారతీయ నావికాదళానికి చెందిన ఎల్హెచ్ ఎంకె III విమానంలో మెడికల్ ఐసియు ఏర్పాటు
ఐఎన్ఎస్ హంస వద్ద గల ఐఎఎన్ఎఎస్ 323 నుంచి ఎల్హెచ్ ఎంకె III లో హిందుస్తాన్ ఏరోనాటిక్స్ లిమిటెడ్  మెడికల్ ఇంటెన్సివ్ కేర్ యూనిట్  వ్యవస్థను ఏర్పాటు చేసింది. అన్నిరకాల వాతావరణాల్లో ప్రయాణించగల ఎల్హెచ్ ఎంకె IIIలో ఎంఐసియును ఏర్పాటు చేయడం వల్ల భారతీయ నావికాదళం క్లిష్టపరిస్థితుల్లో ఉన్న రోగులను ప్రతికూల వాతావరణ పరిస్థితుల్లో కూడా వైద్య తరలింపును విమానం ద్వారా చేపట్టవచ్చు.
ఎంఐసియులో రెండు జతల డిఫిబ్రిలేటర్స్, మల్టీపారా మానిటర్లు, వెంటిలేటర్, ఆక్సిజన్ మద్దతుతో పాటుగా లోపలకి పంపగల సిరంజి పంపులు కూడా ఉన్నాయి. రోగిని విమానంలో తీసుకువెడుతున్నప్పుడు నోటిలో నుంచి వస్తున్న స్రావాలను శుభ్రం చేసేందుకు చోషణ వ్యవస్థ కూడా ఉంది. ఈ వ్యవస్థను వైమానిక విద్యుత్ సరఫరా మీద నిర్వహించవచ్చు, దానితో పాటుగా నాలుగు గంటల బ్యాటరీ బ్యాకప్ కూడా ఉంది. విమానాన్ని ఎయిర్ అంబులెన్స్గా మార్చేందుకు పరికరాలను రెండు మూడు గంటల్లో అమర్చవచ్చు. హెచ్ఎఎల్ నావికాదళానికి అందించనున్న ఎనిమిది ఎంఐసియు సెట్లలో ఇది మొదటిది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రత్యేక ప్రచారం 3.0 - బయోటెక్నాలజీ విభాగం
ఎస్సీడీపీఎం 2.0 ప్రచారంలో భాగంగా, 2022 డిసెంబరు - 2023 జులై మధ్య కాలంలో, ఎంపీ సూచనలు , పార్లమెంటరీ హామీలు , పీఎంవో సూచనలు , ఐఎంసీ సూచనలు , ప్రజా ఫిర్యాదులు  సహా
వివిధ అంశాల్లో పెండింగ్ను బయోటెక్నాలజీ విభాగం తగ్గించగలిగింది.
ఈ కాలంలో విభాగం ఉత్తమ పద్ధతులను, ముఖ్యంగా ఈ కింది వాటిలో కూడా అవలంబించింది:-
- 'బయోలాజికల్ రీసెర్చ్ రెగ్యులేటరీ అప్రూవల్ పోర్టల్'  ప్రారంభం- శాస్త్రీయ మంత్రిత్వ శాఖలు/విభాగాలకు సంబంధించిన అన్ని రకాల జీవ పరిశోధనల నియంత్రణల ఆమోదం కోసం ఏక గవాక్ష వేదిక.
- నిర్ణయాలు తీసుకోవడంలో జాప్యం లేకుండా చూడటం.
- ఈ-ఆఫీస్ వెర్షన్ 7.0కి మారడం.
- 100% ఈ-రసీదులు, ఈ-దస్త్రాలు అమలయ్యేలా నిర్ధరించడం.
పనుల్లో జాప్యాన్ని తగ్గించడానికి, తన కార్యాలయంలో, తన ఆధ్వర్యంలో పని చేసే అన్ని స్వయంప్రతిపత్త సంస్థలు, పీఎస్యూల్లో స్వచ్ఛత ఉండేలా చూడడానికి బయోటెక్నాలజీ విభాగం కట్టుబడి ఉంది. రాబోయే ఎస్సీడీపీఎం 3.0లో సంపూర్ణంగా, చురుకైన భాగస్వామ్యం ఉండేలా చూడడానికి 5 సెప్టెంబర్ 2023న విభాగం అధికారులు, తన అన్ని స్వయంప్రతిపత్త సంస్థలు, యూఎస్యూలతో సమావేశం కూడా నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
భోపాల్ లోని భోపాల్ మెమోరియల్ హాస్పిటల్ అండ్ రిసర్చ్ సెంటర్ లో విధులు నిర్వహిస్తున్న జనరల్ డ్యూటీ మెడికల్ ఆఫీసర్లు, స్పెషలిస్ట్ గ్రేడ్ డాక్టర్లు మరియు టీచింగ్ మెడికల్ ఫేకల్టీ యొక్క ఉద్యోగ విరమణ వయస్సు పెంపునకు ఆమోదం తెలిపిన మంత్రివర్గం
భోపాల్ లోని భోపాల్ మెమోరియల్ హాస్పిటల్ అండ్ రిసర్చ్ సెంటర్  లో విధులు నిర్వహిస్తున్న జనరల్ డ్యూటీ మెడికల్ ఆఫీసర్లు, స్పెషలిస్ట్ గ్రేడ్ డాక్టర్లతో పాటు టీచింగ్ మెడికల్ ఫేకల్టీ యొక్క ఉద్యోగ విరమణ వయస్సు ను పెంచడం కోసం ఆరోగ్యం మరియు కుటుంబ సంక్షేమ మంత్రిత్వ శాఖ కు చెందిన ఆరోగ్య పరిశోధన విభాగం చేసినటువంటి ప్రతిపాదనకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. వీరి వయస్సును కేంద్ర ప్రభుత్వ ఆసుపత్రులు/సంస్థ లలో పని చేస్తున్న వైద్యులు మరియు కేంద్ర ఆరోగ్య సేవలకు చెందిన వైద్యులతో సమానంగా అరవై అయిదు సంవత్సరాలకు పెంచాలన్నది ప్రతిపాదన.
కేంద్ర ఆరోగ్య సేవల కు చెందిన బోధన, బోధనేతర, ఇంకా పబ్లిక్ హెల్త్ సబ్-కేడర్ లో జనరల్ డ్యూటీ మెడికల్ ఆఫీసర్లు, ఇంకా స్పెషలిస్టు ల విషయంలో ఉద్యోగ విరమణ వయస్సు ను 2018 జనవరి లో విడుదల చేసిన ఒక నోటిఫికేషన్ ప్రకారం అరవై అయిదు సంవత్సరాలకు పెంచడం జరిగింది.
ప్రభుత్వ నిర్ణయం బిఎమ్హెచ్ఆర్సి లో ఫేకల్టీ డాక్టర్లు మరియు స్పెషలిస్టు డాక్టర్ల కొరత ను భర్తీ చేయడానికి ఉపయోగపడుతుంది. అంతేకాకుండా, భోపాల్ గ్యాస్ విషాదాంతం యొక్క బాధితులకు మరియు వారి కుటుంబ సభ్యులకు రోగ చికిత్స సదుపాయాన్ని కూడా మెరుగుపరచగలుగుతుంది.
ఆయుష్
పీఎం కేర్స్ నిధులతో మూడు నెలల్లో 500 మెడికల్ ఆక్సిజన్ ప్లాంట్లను నెలకొల్పనున్నడీఆర్డీఓ
దేశంలో ఆక్సీజన్ కొరతను తీర్చడానికి విమానాల్లో ఆక్సిజన్ ఉత్పత్తి చేయడానికి డిఆర్డిఓ అభివృద్ధి చేసిన మెడికల్ ఆక్సిజన్ ప్లాంట్  టెక్నాలజీ ఉపయోగపడనున్నది. ఎల్సిఎ తేజస్ కోసం దీనిని డిఆర్డిఓ, డిఫెన్స్ బయో ఇంజనీరింగ్ అండ్ ఎలక్ట్రో మెడికల్ లాబొరేటరీ  అభివృద్ధి చేశాయి. ఈ ప్లాంట్ నిమిషానికి 1,000 లీటర్ల  ఆక్సిజన్ ను ఉత్పత్తి చేయగల సామర్థ్యం కలిగి ఉంటుంది. ఈ వ్యవస్థ 190 మంది రోగులకు 5 ఎల్పిఎం రేటుతో ఆక్సిజన్ ను అందించి మరియు రోజుకు 195 సిలిండర్లను ఛార్జ్ చేయగలుగుతుంది. టెక్నాలజీని మెస్సర్స్ టాటా అడ్వాన్స్డ్ సిస్టమ్స్ లిమిటెడ్, బెంగళూరు మరియు మెస్సర్స్ ట్రైడెంట్ న్యూమాటిక్స్ ప్రైవేట్ లిమిటెడ్. కోయంబత్తూర్ లకు అందించడం జరిగింది. ఈ రెండు సంస్థలు దేశంలోని వివిధ ప్రాంతాల్లో ఆసుపత్రుల్లో నెలకొల్పడానికి 380 ప్లాంట్లను తయారు చేస్తాయి. సిఎస్ఐఆర్కు చెందిన డెహ్రాడూన్లోని ఇండియన్ ఇనిస్టిట్యూట్ ఆఫ్ పెట్రోలియంతో కలిసి ఈ సంస్థలు 500 ఎల్పిఎం సామర్థ్యం గల 120 ప్లాంట్లను ఉత్పత్తి చేస్తాయి.
కోవిడ్ - 19 రోగుల చికిత్స కోసం ఆరోగ్య సంరక్షణ కేంద్రాలు మరియు ఆసుపత్రులలో ఆక్సిజన్ చాలా ముఖ్యమైన క్లినికల్ గ్యాస్ గా అవసరముంటుంది. మెడికల్ ఆక్సిజన్ ప్లాంట్  టెక్నాలజీ 93 ± 3% నిష్పత్తితో ఆక్సిజన్ను ఉత్పత్తి చేస్తుంది. దీనిని నేరుగా ఆసుపత్రి పడకలకు సరఫరా చేయవచ్చు లేదా మెడికల్ ఆక్సిజన్ సిలిండర్లను నింపడానికి ఉపయోగించవచ్చును.
ఇది వాతావరణ గాలి నుండి నేరుగా ఆక్సిజన్ను ఉత్పత్తి చేయడానికి ప్రెజర్ స్వింగ్ అడ్జార్ప్షన్  టెక్నిక్ మరియు మాలిక్యులర్ జల్లెడ  సాంకేతికతను ఉపయోగిస్తుంది.ఇది వాతావరణ గాలి నుంచి నేరుగా ఆక్సిజన్ను ఉత్పత్తి చేయడానికి ప్రెజర్ స్వింగ్ అడ్జార్ప్షన్  సాంకేతికతను మరియు మాలిక్యులర్ జల్లెడ  సాంకేతికతను ఉపయోగిస్తుంది.
పట్టణ మరియు గ్రామీణ ప్రాంతాల్లోని ఆసుపత్రులలో కరోనా మహమ్మారి సమయంలో ఆక్సిజన్ సరఫరా చేయడానికి మెడికల్ ఆక్సిజన్ ప్లాంట్ సాంకేతికత ఉపయోగపడుతుంది. తమ అవసరాల కోసం ఆసుపత్రులు ఇతర ప్రాంతాల నుంచి వచ్చే సరఫరాల కోసం ఎదురు చూడకుండా తమ ఆవరణలోనే తక్కువ ఖర్చుతో సైట్ మెడికల్ ఆక్సిజన్ను ఉత్పత్తి చేసుకోగలుగుతాయి.
ఈ ప్లాంట్ ను నెలకొల్పడం ద్వారా ఎత్తులో మరియు మారుమూల ప్రాంతాలలో అరుదైన ఆక్సిజన్ సిలిండర్లపై ఆసుపత్రి ఆధారపడటాన్ని నివారించడంలో సహాయపడుతుంది. ఈశాన్య, లేహ్-లడఖ్ ప్రాంతంలోని కొన్ని సైనిక ప్రాంతాల్లో ఇప్పటికే మెడికల్ ఆక్సిజన్ ప్లాంట్ పనిచేస్తున్నది. ఈ ప్లాంట్ ఐస్ఓ1008, యూరోపియన్, యుఎస్ మరియు ఇండియన్ ఫార్మాకోపియా వంటి అంతర్జాతీయ ప్రమాణాలకు అనుగుణంగా ఉంటుంది. ప్లాంటులను ఏర్పాటు చేయడానికి న్యూ ఢిల్లీ, ఎన్సిఆర్ ప్రాంతంలో అయిదు ప్రాంతాలను గుర్తించడం జరిగింది.
380 మెడికల్ ఆక్సిజన్ ప్లాంటులను నెలకొల్పాలని నిర్ణయించిన డిఆర్డిఓ టాటా అడ్వాన్స్డ్ సిస్టమ్స్ లిమిటెడ్, బెంగళూరుకు 332, ట్రైడెంట్ న్యూమాటిక్స్ ప్రైవేట్ లిమిటెడ్లో 48 ఆర్డర్లను ఇచ్చింది. పిఎం కేర్స్ నిధులతో నెలకు 125 ప్లాంట్లను ఉత్పత్తి చేయాలనే లక్ష్యంతో మూడు నెలల్లో 500 మెడికల్ ఆక్సిజన్ ప్లాంట్లు ఏర్పాటు చేయవచ్చని భావిస్తున్నారు.
కోవిడ్ -19 రోగులకు అవసరమైన ఆక్సిజన్ను ఉత్పత్తి చేయడానికి మెడికల్ ఆక్సిజన్ ప్లాంట్ సాంకేతిక పరిజ్ఞానాన్ని ఉపయోగిస్తున్న డిఆర్డిఓ ను అభినందించిన రక్షణశాఖ మంత్రి శ్రీ రాజనాథ్ సింగ్ ఇది ప్రస్తుత సంక్షోభాన్ని అధిగమించడానికి సహాయపడుతుందని అన్నారు. ఆస్పత్రులు మరియు ఇతర ఆరోగ్య సంస్థలు ఈ సాంకేతిక పరిజ్ఞానాన్ని ఉపయోగించడానికి డిఆర్డిఓ అవసరమైన సహకారాన్ని అందిస్తుందని రక్షణ శాఖ ఆర్అండ్డి కార్యదర్శి, డిఆర్డిఓ చైర్మన్ డాక్టర్ జి సతీష్ రెడ్డి హామీ ఇచ్చారు.
రసాయనాలు, ఎరువుల మంత్రిత్వ శాఖ
న్యూఢిల్లీలోని పురానా ఖిలాలో నిర్వహించిన హెల్త్ హెరిటేజ్ వాక్లో పాల్గొ్న్న డాక్టర్ మన్సుఖ్ మాండవియా
- జన్ ఔషధి దివస్ వారోత్సవాల 4వ రోజున "జన్ ఔషధి జన్ జాగరణ్ అభియాన్ - హెరిటేజ్ వాక్" నిర్వహణ
నడక వల్ల కలిగే ఆరోగ్య ప్రయోజనాలు మరియు జన్ ఔషధి జనరిక్ ఔషధాల గురించి అవగాహన కల్పించడం కోసం ఈరోజు న్యూఢిల్లీలోని పురానా ఖిలాలో జరిగిన హెల్త్ హెరిటేజ్ వాక్లో కేంద్ర ఆరోగ్య మరియు రసాయనాలు & ఎరువుల శాఖ మంత్రి డాక్టర్ మన్సుఖ్ మాండవ్య మరియు ఇతర ప్రముఖులు పాల్గొన్నారు. జన ఔషధి దివస్ వారోత్సవాల 4వ రోజున ఏర్పాటు చేసిన కార్యక్రమంలో మానవులకు నడక, శారీరక శ్రమ చేయడం ద్వారా లభించేలా వివిధ ఫలితాలను గురించి వివరించేందుకు మరియు జన ఔషధిలో అందుబాటులో ఉన్న నాణ్యమైన మరియు సరసమైన జనరిక్ మందుల సందేశాన్ని వ్యాప్తి చేయడానికి 09 నగరాల్లోని 10 ప్రదేశాలలో హెల్త్ హెరిటేజ్ వాక్లు నిర్వహించారు. ఫార్మాస్యూటికల్స్ మరియు మెడికల్ డివైసెస్ బ్యూరో ఆఫ్ ఇండియా  వారమంతా వివిధ కార్యక్రమాలను నిర్వహిస్తోంది. 1 మార్చి, 2022 నుండి జన్ ఔషధి దివస్ యొక్క వారం పొడువు వేడుకలు ప్రారంభమయ్యాయి. పీఎంబీఐ ఇప్పటికే దేశవ్యాప్తంగా 2022 మార్చి 1, 2వ తేదీ మరియు మార్చి 3వ తేదీలలో జన్ ఔషధి సంకల్ప్ యాత్ర, మాతృ శక్తి సమ్మాన్, జన్ ఔషధి బాల మిత్రలను నిర్వహించింది. భారతదేశానికి స్వాతంత్య్రం వచ్చి 75 ఏళ్లు అయిన సందర్భంగా ఆజాదీ కా అమృత్ మహోత్సవ్ ఆధ్వర్యంలో 75 ఏళ్ల ప్రగతిశీల భారతదేశ నిర్మాణాన్ని పురస్కరించుకుని, అక్కడి ప్రజలు, సంస్కృతి, విజయాలు సాధించిన ఘనమైన చరిత్రను తెలియపరిచేలా భారత ప్రభుత్వం ఈ కార్యక్రమాన్ని ప్రారంభించింది.
రక్షణ మంత్రిత్వ శాఖ
నౌకాదళ అతి పెద్ద సౌర విద్యుత్ ప్లాంట్ ప్రారంభం
దక్షిణ నౌకాదళ స్థావర కమాండింగ్ అధికారి, వైస్ అడ్మిరల్ అనిల్ కుమార్ చావ్లా, ఎజిమలలోని "ఇండియన్ నావల్ అకాడమీ" లో మూడు మెగావాట్ల సౌర విద్యుత్ ఉత్పత్తి ప్లాంటును ప్రారంభించారు. వీడియో కాన్ఫరెన్స్ ద్వారా ఈ కార్యక్రమం జరిగింది. 2022 నాటికి వంద మెగావాట్ల సౌర విద్యుత్ సాధనకు కేంద్ర ప్రభుత్వం తలపెట్టిన "నేషనల్ సోలార్ మిషన్"లో భాగంగా ఈ కార్యక్రమాన్ని చేపట్టారు.
భారత నౌకాదళంలోనే ఇది అతి పెద్ద సౌర విద్యుత్ ప్లాంటు. 25 ఏళ్లపాటు సేవలు అందిస్తుంది. ఆధునిక సాంకేతిక పరిజ్ఞానంతో తయారు చేసిన 9180 అత్యంత సమర్థవంతమైన ఏకస్పటికాకార సౌర ఫలకాలు సహా, ఈ ప్లాంటులో ఉపయోగించిన వస్తువులన్నీ స్వదేశీ పరిజ్ఞానంతో తయారు చేసిందే. "కేరళ స్టేట్ ఎలక్ట్రానిక్స్ డెవలప్మెంట్ కార్పొరేషన్ లిమిటెడ్"  ఈ ప్లాంటు ఏర్పాటులో పాల్గొంది.
భారీ వర్షాలు, కొవిడ్ ఆంక్షలు ఇబ్బంది పెట్టినా, "కేరళ స్టేట్ ఎలక్ట్రిసిటీ బోర్డ్"  సహా సంబంధిత సంస్థలన్నీ పనులు ఆపకుండా ఈ ప్రాజెక్టులో పాల్గొన్నాయి. కాల పరిమితి పెట్టుకుని, కొవిడ్ ప్రొటోకాల్ పాటిస్తూ పనులు పూర్తి చేశాయి.
ఎజిమలలోని ఈ సౌర విద్యుత్ ప్లాంటు కర్బన ఉద్ఘారాలను తగ్గించడానికి తోడ్పడుతుంది. స్వచ్ఛ, హరిత పర్యావరణం కోసం ఐఎన్ఏ చేపట్టిన అనేక కార్యక్రమాల్లో ఇది కూడా ఒకటి. ఈ ప్లాంటులో మిగులు విద్యుత్ను కేఎస్ఈబీ ఎలక్ట్రిసిటీ గ్రిడ్కు అనుసంధానిస్తారు.
(Visitor Counter : 212
|
ఆరోగ్య, కుటుంబ సంక్షేమ మంత్రిత్వ శాఖ
|
176.19 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 33.84 లక్షలకుపైగా డోసులు నిర్వహణ
ప్రస్తుత రికవరీ రేటు 98.42%
గత 24 గంటల్లో నమోదయిన కొత్త కేసులు 15,102
దేశవ్యాప్త క్రియాశీల కేసుల సంఖ్య 1,64,522
వారపు పాజిటివిటీ రేటు 1.80%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 33.84 లక్షలకు పైగా  డోసులతో కలిపి, 176.19 కోట్ల  డోసులను టీకా కార్యక్రమం అధిగమించింది. 2,00,89,198 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,00,989
|
|
రెండో డోసు
|
|
99,57,566
|
|
ముందు జాగ్రత్త డోసు
|
|
40,92,955
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,08,453
|
|
రెండో డోసు
|
|
1,74,25,974
|
|
ముందు జాగ్రత్త డోసు
|
|
60,07,839
|
|
15-18 ఏళ్ల వారు
|
|
మొదటి డోసు
|
|
5,40,95,926
|
|
రెండో డోసు
|
|
2,38,74,286
|
|
18-44 ఏళ్ల వారు
|
|
మొదటి డోసు
|
|
55,08,71,373
|
|
రెండో డోసు
|
|
43,87,03,109
|
|
45-59 ఏళ్ల వారు
|
|
మొదటి డోసు
|
|
20,21,21,033
|
|
రెండో డోసు
|
|
17,89,56,844
|
|
60 ఏళ్లు పైబడినవారు
|
|
మొదటి డోసు
|
|
12,62,84,159
|
|
రెండో డోసు
|
|
11,14,80,545
|
|
ముందు జాగ్రత్త డోసు
|
|
92,57,969
|
|
ముందు జాగ్రత్త డోసులు
|
|
1,93,58,763
|
|
మొత్తం డోసులు
|
|
1,76,19,39,020
గత 24 గంటల్లో 31,377 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,21,89,887 కు పెరిగింది.
దేశవ్యాప్త రికవరీ రేటు 98.42 శాతానికి చేరింది.
గత 24 గంటల్లో 15,102 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,64,522. ఇది మొత్తం కేసుల్లో 0.38 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,83,438 పరీక్షలు చేశారు. దేశవ్యాప్తంగా ఇప్పటివరకు 76.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.80 శాతంగా ఉంది. రోజువారీ పాజిటివిటీ రేటు 1.28 శాతంగా నమోదైంది.
మంత్రిమండలి
అన్వేషణలో సహకారం మరియు శాంతియుత ప్రయోజనాల కోసం బాహ్య అంతరిక్ష వినియోగంపై భారతదేశం మరియు నైజీరియా మధ్య అవగాహన ఒప్పందాన్ని మంత్రివర్గం ఆమోదించింది
శాంతియుత ప్రయోజనాల కోసం బాహ్య అంతరిక్ష అన్వేషణ మరియు ఉపయోగాలలో సహకారంపై భారతదేశం మరియు నైజీరియా మధ్య సంతకం చేసిన అవగాహన ఒప్పందం  గురించి ప్రధాని శ్రీ నరేంద్ర మోడీ అధ్యక్షతన కేంద్ర మంత్రివర్గంలో సమీక్ష జరిగింది. జూన్ 2020 లో బెంగళూరులో భారత భారత అంతరిక్ష పరిశోధన సంస్థ  మరియు 2020 ఆగస్టు 13 న అబుజాలో నైజీరియాకు చెందిన నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  మధ్య ఈ అవగాహన ఒప్పందం కుదుర్చుకుంది.
వివరాలు:
- ఈ అవగాహన ఒప్పందం భూమికి సంబంధించిన రిమోట్ సెన్సింగ్ వంటి సహకార సంభావ్య ప్రాంతాలను అనుమతిస్తుంది; అలాగే ఉపగ్రహ కమ్యూనికేషన్ మరియు ఉపగ్రహ-ఆధారిత నావిగేషన్; అంతరిక్ష శాస్త్రం గ్రహాల అన్వేషణ; అంతరిక్ష నౌక, ప్రయోగ వాహనాలు, అంతరిక్ష వ్యవస్థలు మరియు గ్రౌండ్ సిస్టమ్స్ వాడకం; జియోస్పేషియల్ టూల్స్ మరియు టెక్నిక్లతో సహా అంతరిక్ష సాంకేతిక పరిజ్ఞానం యొక్క ప్రాక్టికల్ అప్లికేషన్స్; మరియు సహకారం యొక్క ఇతర రంగాలలో భాగస్వాములు నిర్ధారిస్తారు.
- ఈ అవగాహన ఒప్పందం ఉమ్మడి వర్కింగ్ గ్రూప్ను ఏర్పాటు చేయడానికి దారితీస్తుంది, నైజీరియాలోని స్పేస్ డిపార్ట్మెంట్  / ఇస్రో మరియు నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  నుండి సభ్యులను వినియోగిస్తుంది. ఇది కాలపరిమితితో సహా కార్యాచరణ ప్రణాళికను మరింత రూపొందిస్తుంది.
అమలు వ్యూహాలు, లక్ష్యాలు:
సంతకం చేసిన అవగాహన ఒప్పందం ఉమ్మడి వర్కింగ్ గ్రూప్ను ఏర్పాటు చేయడానికి దారితీస్తుంది, డిపార్ట్మెంట్ ఆఫ్ స్పేస్  / ఇస్రో మరియు నైజీరియాలోని నేషనల్ స్పేస్ రీసెర్చ్ అండ్ డెవలప్మెంట్ ఏజెన్సీ  నుండి సభ్యులను తీసుకుంటుంది, ఇది సమయంతో సహా కార్యాచరణ ప్రణాళికను మరింతగా రూపొందిస్తుంది.
ప్రభావం:
సంతకం చేసిన అవగాహన ఒప్పందం భూమి యొక్క రిమోట్ సెన్సింగ్ రంగంలో కొత్త పరిశోధన కార్యకలాపాలు మరియు అనువర్తన అవకాశాలను, ఉపగ్రహ కమ్యూనికేషన్; ఉపగ్రహ నావిగేషన్; అంతరిక్ష శాస్త్రం మరియు బాహ్య అంతరిక్ష అన్వేషణకు ప్రేరణనిస్తుంది; .
వ్యయం:
పరస్పరం నిర్ణయించిన కార్యక్రమాలు సహకార ప్రాతిపదికన కార్యక్రమం నిర్వహించడం జరుగుతుందని భాగస్వాములు భావిస్తున్నారు. అటువంటి కార్యకలాపాలకు నిధుల ఏర్పాట్లు సంతకం చేసినవారు పరస్పరం అంశాల వారీగా నిర్ణయిస్తారు. ఈ అవగాహన ఒప్పందానికి అనుగుణంగా ఉమ్మడి కార్యకలాపాల ఫైనాన్సింగ్, సంతకం చేసినవారి సంబంధిత చట్టాలు మరియు నిబంధనలకు అనుగుణంగా మరియు ఈ ప్రయోజనాల కోసం కేటాయించిన నిధుల లభ్యతకు లోబడి ఉంటుంది.
లబ్ధిదారులు:
ఈ అవగాహన ఒప్పందం ద్వారా నైజీరియా ప్రభుత్వంతో సహకారం మరియు మానవజాతి ప్రయోజనం కోసం అంతరిక్ష సాంకేతిక పరిజ్ఞానాన్ని వర్తించే రంగంలో ఉమ్మడి కార్యకలాపాలను అభివృద్ధి చేయడానికి దారితీస్తుంది. తద్వారా దేశంలోని అన్ని వర్గాలు, ప్రాంతాలు లబ్ధి పొందుతాయి.
ఆర్థిక మంత్రిత్వ శాఖ
ప్రధాన మంత్రి వీధి వర్తకులు కు ఆత్మ నిర్భర్ నిధి  కింద లబ్ధిదారులకు రూ.23.24 లక్షలు మేరకు రుణాలను మంజూరు చేసిన, 18.54 లక్షలు పంపిణీ
ప్రధాన మంత్రి వీధి వర్తకులు కు ఆత్మ నిర్భర్ నిధి  కింద లబ్ధిదారులకు 15.03.2021 వరకు రూ.23.24 లక్షలు మేరకు రుణాలను మంజూరు చేసిన, 18.54 లక్షలు పంపిణీ చేసినట్టు గృహ, పట్టణ వ్యవహారాల మంత్రిత్వ శాఖ  వెల్లడించింది.
ఈ విషయాన్ని కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి అనురాగ్ సింగ్ ఠాకూర్ సోమవారం లిఖితపూర్వకంగా లోక్సభకు ఇచ్చిన సమాధానంలో తెలిపారు. లాక్ డౌన్ కారణంగా వ్యాపారాలు దారుణంగా దెబ్బ తిన్న 50లక్షల మంది వీధి వర్తకులకు ఒక రేడాది కాలపరిమితితో రూ. 10,000 అనుషంగిక షరతులు లేని నిర్వహణ మూల నాధిని కల్పించాలన్న లక్ష్యంతో జూన్ 1, 2020న ఎంఒహెచ్యుఎ ప్రధానమంత్రి వీధి వర్తకులు, ఆత్మనిర్భర్ నిధి  పథకాలను ప్రారంభించినట్టు మంత్రి తెలిపారు. క్రమం తప్పకుండా రుణాన్ని తిరిగి చెల్లించే వారికి 7% మేరకు వడ్డీ రాయితీని ప్రోత్సాహకాన్ని, నిర్దేశిత డిజిటల్ ట్రాన్సాక్షన్లను చేసినందుకు నెలకు రూ.100 క్యాష్ బ్యాక్ రివార్డును కూడా ఈ పథకం కల్పిస్తుంది.
కాలపరిమితిలో లేక ముందస్తు చెల్లింపులు చేసే వీధివర్తకులు వచ్చే రుణ పంపిణీ చక్రంలో మరింత నిర్వహణ మూలధన రుణాన్ని పొందేందుకు అర్హులని మంత్రి వివరించారు. వివిధ కేంద్ర ప్రభుత్వ సంక్షేమ పథకాలకు లబ్ధిదారుల అర్హతను నిర్ధారించడం కోసం ప్రథకం వారి సామాజిక -ఆర్థిక ప్రొఫైలింగ్కు అవకాశమివ్వడమే గాక, అర్హులైన వారిని ఆ పథకానికి లింక్ చేస్తుంది. దీనితోపాటుగా, ఆహార పదార్ధాలను అమ్మే వీధి వర్తక లబ్ధిదారులకు ఆహార బట్వాడా కోసం వారికి ఆన్-బోర్డ్-ఇ- కామర్స్ ప్లాట్ఫాంలను ఏర్పాటు చేయాలని కూడా పథకం లక్ష్యిస్తోంది.
రాష్ట్రాల వారీగా కేటాయించిన రుణాలు, వాటి పంపిణీకి సంబంధించిన డాటా జతపరచడమైంది.
ప్రధాన మంత్రి కార్యాలయం
పారాలింపిక్స్ ఆటల లో జావెలిన్ ఈవెంట్ లో కాంస్య పతకాన్ని గెలిచినందుకు శ్రీ సుందర్ సింహ్ గుర్జర్ కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో జావెలిన్ ఈవెంట్ లో కాంస్య పతకాన్ని గెలిచినందుకు శ్రీ సుందర్ సింహ్ గుర్జర్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘@SundarSGurjar కాంస్య పతకాన్ని గెలుచుకోవడం తో భారతదేశం లో హర్షాతిరేకం వ్యక్తం అవుతోంది. ఆయన ప్రశంసాయోగ్యమైనటువంటి సాహసాన్ని, సమర్పణ భావాన్ని చాటారు. ఆయన కు ఇవే అభినందనలు. ఆయన మరింతగా రాణించాలి అని కోరుకొంటున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
భారత ఎన్నికల సంఘం
ఆంధ్రప్రదేశ్ శాసనమండలిలో శాసనసభ్యు లు ఎన్నుకునే స్థానానికి ఉప ఎన్నిక పీఐబీ, ఢిల్లీ ద్వారా 2021 ఫిబ్రవరి 18న మధ్యాహ్నం 2:35 గంటలకు పోస్ట్ చేయబడినది
ఆంధ్రప్రదేశ్ శాసనమండలిలో శాసనసభ్యులద్వారా ఎన్నికయ్యే ఒక సాధారణ స్థానం ఖాళీగా ఉంది. ఈ ఖాళీ స్థానం వివరాలు కిందివిధంగా ఉన్నాయి:
|
|
సభ్యుని పేరు
|
|
ఎన్నిక స్వభావం
|
|
ఖాళీకి కారణం
|
|
పదవీకాల వ్యవధి
|
|
చల్లా రామకృష్ణా రెడ్డి
|
|
శాసనసభ్యులచే ఎన్నిక
|
|
01.01.2021న మరణం
|
|
29.03.2023
2. ఆంధ్రప్రదేశ్ శాసనసభ సభ్యులద్వారా రాష్ట్ర శాసనమండలిలోకి ఎన్నికయ్యే పైన పేర్కొన్న ఖాళీ స్థానానికి ఉప ఎన్నిక నిర్వహించాలని ఎన్నికల కమిషన్ నిర్ణయించింది. ఈ ప్రక్రియకు సంబంధించిన కార్యక్రమ క్రమం కింది విధంగా ఉంటుంది:
|
|
వ.సం.
|
|
ప్రక్రియలు
|
|
తేదీలు
|
||
|
నోటిఫికేషన్ జారీ
|
|
2021 ఫిబ్రవరి 25 
|
||
|
నామినేషన్లకు ఆఖరి తేదీ
|
|
2021 మార్చి 04 
|
||
|
నామినేషన్ల పరిశీలన
|
|
2021 మార్చి 04 
|
||
|
అభ్యర్థిత్వాల ఉపసంహరణలకు గడువు
|
|
2021 మార్చి 08 
|
||
|
పోలింగ్ నిర్వహించే తేదీ
|
|
2021 మార్చి 15 
|
||
|
పోలింగ్ సమయం
|
|
ఉ॥ 09:00 గం॥ - సా॥ 04:00 గం॥
|
||
|
ఓట్ల లెక్కింపు
|
|
2021 మార్చి 15  సా॥ 05:00
|
||
|
ఎన్నిక ప్రక్రియ పూర్తికావాల్సిన తేదీ
|
|
2021 మార్చి 18 
3. మొత్తం ఎన్నికల ప్రక్రియలో ప్రతి ఒక్కరూ విస్తృత మార్గదర్శకాలను పాటించాల్సి ఉంటుంది:-
I. ఎన్నిక సంబంధిత ప్రతి ప్రక్రియలోనూ ప్రతి ఒక్కరూ మాస్కు ధరించడం తప్పనిసరి.
II. ఎన్నికకు ఉపయోగించే ప్రతి హాలు/గది/ప్రాంగణం ప్రవేశ ద్వారంవద్ద:
 ప్రతి ఒక్కరికీ థర్మల్ స్కానింగ్ నిర్వహించాలి
 అన్నిచోట్లా శానిటైజర్లు అందుబాటులో ఉంచాలి
III. కేంద్ర హోంశాఖ, రాష్ట్ర ప్రభుత్వ ప్రస్తుత కోవిడ్-19 మార్గదర్శకాల మేరకు సామాజిక దూరం పాటించాలి.
4. ఈ ఎన్నికల ఏర్పాట్లలో కోవిడ్-19 నియంత్రణ చర్యలకు సంబంధించి ప్రస్తుత ఆదేశాల అమలుకు రాష్ట్రానికి చెందిన సీనియర్ అధికారిని నియమించాల్సిందిగా ఆంధ్రప్రదేశ్ ప్రభుత్వ ప్రధాన కార్యదర్శిని ఆదేశించడమైనది.
ప్రధాన మంత్రి కార్యాలయం
35వ ప్రగతి సమావేశానికి అధ్యక్షత వహించిన ప్రధాన మంత్రి
ఐసిటి ఆధారిత మల్టి- మాడల్ ప్లాట్ ఫార్మ్ ఫార్ ప్రొ-యాక్టివ్ గవర్నెన్స్ ఎండ్ టైమ్ లీ ఇమ్ ప్లిమెంటేశన్  మాధ్యమం ద్వారా న్యూ ఢిల్లీ లో బుధవారం జరిగిన 35వ సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ప్లాట్ ఫార్మ్ లో కేంద్ర ప్రభుత్వం తో పాటు రాష్ట్ర ప్రభుత్వాలు పాలుపంచుకొంటూ వస్తున్నాయి.
తొమ్మిది ప్రాజెక్టులు, ఒక కార్యక్రమం తో సహా మొత్తం పది చర్చనీయాంశాల పై ఈ సమావేశం లో సమీక్ష జరిగింది. తొమ్మిది ప్రాజెక్టులలోనూ రైల్వే మంత్రిత్వ శాఖ కు చెందిన మూడు ప్రాజెక్టులు, ఎమ్ ఒఆర్ టి హెచ్ కు చెందిన మరో మూడు ప్రాజెక్టులు, డిపిఐఐటి, విద్యుత్తు మంత్రిత్వ శాఖ, విదేశీ వ్యవహారాల మంత్రిత్వ శాఖ ల కు చెందిన తలా ఒక ప్రాజెక్టు ఉన్నాయి. ఈ తొమ్మిది ప్రాజెక్టుల మొత్తం వ్యయం 54,675 కోట్ల రూపాయలు గా ఉంది. ఈ ప్రాజెక్టులు 15 రాష్ట్రాలకు సంబంధించినవి. ఆ పదిహేను రాష్ట్రాలలో ఒడిశా, కర్నాటక, ఆంధ్ర ప్రదేశ్, మహారాష్ట్ర, ఛత్తీస్ గఢ్, పంజాబ్, ఝార్ ఖండ్, బిహార్, తెలంగాణ, రాజస్థాన్, గుజరాత్, పశ్చిమ బంగాల్, హరియాణా, ఉత్తరాఖండ్, ఉత్తర ప్రదేశ్ ఉన్నాయి.
చర్చ లు జరిగిన క్రమం లో ‘ప్రధాన మంత్రి భారతీయ జన్ ఔషధి పరియోజన’ ను కూడా ప్రధాన మంత్రి సమీక్షించారు.
మౌలిక సదుపాయాల ప్రాజెక్టులకు ఆటంకం కలిగించే సమస్యలను త్వరగా పరిష్కరించేలా చూడాలని అధికారులందరిని ప్రధాన మంత్రి ఆదేశించారు. ‘ప్రధాన మంత్రి భారతీయ జన్ ఔషధి పరియోజన’ కు విస్తృత ప్రచారం లభించడానికి, ఆ పథకం ప్రభావశీలత్వాన్ని పెంపొందించడానికి సాంకేతిక విజ్ఞానాన్ని ఉపయోగించుకోవలసిందిగా ఫార్మాస్యూటికల్స్ విభాగాన్ని, రాష్ట్రాలను, కేంద్ర పాలిత ప్రాంతాలను కూడా ఆయన ప్రోత్సహించారు.
ప్రగతి తాలూకు 34 సమావేశాలు ముగిసే సరికల్లా, మొత్తం 13.14 లక్షల కోట్ల రూపాయల వ్యయం తో కూడిన 283 ప్రాజెక్టులను సమీక్షించడం జరిగింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఉల్లి బఫర్ నుంచి 3 లక్షల మెట్రిక్ టన్నుల నిల్వలను విడుదల చేసిన కేంద్రం
- ఉల్లి ధరల హెచ్చుతగ్గులను నియంత్రించే ధరల స్థిరీకరణ నిధి కింద భారత ప్రభుత్వం ఉల్లి బఫర్ను నిర్వహిస్తోంది
ఈ సంవత్సరం ఏర్పాటు చేయబడిన 3.00 లక్షల మెట్రిక్ టన్నుల ఉల్లిపాయల బఫర్ నుండి తాజాగా నిల్వలను విడుదల చేయడాన్ని ప్రారంభించాలని వినియోగదారుల వ్యవహారాల శాఖ నిర్ణయించింది. వినియోగదారుల వ్యవహారాల శాఖ కార్యదర్శి శ్రీ రోహిత్ కుమార్ సింగ్ 10.08.2023న నాఫెడ్ మరియు ఎన్.సి.సి.ఎఫ్. మేనేజింగ్ డైరెక్టర్లతో సమావేశమయ్యారు. మార్కెట్ డిస్పోజల్ సంబంధించిన విధివిధానాలను ఖరారు చేశారు. రిటైల్ ధరలు ఆల్-ఇండియా సగటు కంటే ఎక్కువగా ఉన్న రాష్ట్రాలు లేదా ప్రాంతాలలో కీలక మార్కెట్లను లక్ష్యంగా చేసుకుని ఉల్లి నిల్వలను విడుదల చేయాలని ఈ సమావేశంలో నిర్ణయించారు. గత నెల మరియు సంవత్సరంలో ధరల పెరుగుదల రేట్లు థ్రెషోల్డ్ స్థాయి కంటే ఎక్కువగా ఉన్నాయి. ఇ-వేలం ద్వారా డిస్పోజల్ మరియు ఇ-కామర్స్ ప్లాట్ఫారమ్లలో రిటైల్ విక్రయాలు కూడా అన్వేషించబడుతున్నాయి. వినియోగదారులకు సరసమైన ధరలకు ఉల్లిపాయలను అందుబాటులో ఉంచే లక్ష్యంతో ధరలు మరియు లభ్యత పరిస్థితులతో డిస్పోజల్ యొక్క పరిమాణం మరియు వేగం కూడా క్రమాంకనం చేయబడుతుంది. మార్కెట్ డిస్పోజల్ కాకుండా, రాష్ట్రాలకు వారి వినియోగదారుల సహకార సంఘాలు మరియు కార్పొరేషన్ల రిటైల్ అవుట్లెట్ల ద్వారా విక్రయించడానికి తగ్గింపు ధరలకు అందించాలని కూడా నిర్ణయించారు. మార్కెట్ డిస్పోజల్ కాకుండా రాష్ట్రాలకు వారి వినియోగదారుల సహకార సంఘాలు మరియు కార్పొరేషన్ల రిటైల్ అవుట్లెట్ల ద్వారా విక్రయించడానికి.. తగ్గింపు ధరలకు అందించాలని కూడా నిర్ణయించారు. ప్రస్తుత సంవత్సరంలో, బఫర్ కోసం మొత్తం 3.00 లక్షల మెట్రిక్ టన్నుల ఉల్లిని సేకరించారు, పరిస్థితిని బట్టి దానిని మరింత పెంచవచ్చు. రెండు కేంద్ర నోడల్ ఏజెన్సీలు.. అవి నాఫెడ్ మరియు ఎన్.సి.సి.ఎఫ్. మహారాష్ట్ర మరియు మధ్యప్రదేశ్ నుండి జూన్ మరియు జూలైలో ఒక్కొక్కటి 1.50 లక్షల మెట్రిక్ టన్నుల ఉల్లిని సేకరించాయి. ఈ సంవత్సరం, నిల్వ నష్టాన్ని తగ్గించే లక్ష్యంతో భాభా అటామిక్ రీసెర్చ్ సెంటర్  సహకారంతో పైలట్ ప్రాతిపదికన ఉల్లికి రేడియేషన్ కూడా చేపట్టారు. సుమారు 1,000 ఎంటీలు రేడియేషన్ చేయబడింది మరియు నియంత్రిత వాతావరణ నిల్వలో నిల్వ చేయబడింది .ఉల్లి ధరల అస్థిరతను తనిఖీ చేసేందుకు ధరల స్థిరీకరణ నిధి కింద ప్రభుత్వం ఉల్లి బఫర్ను నిర్వహిస్తోంది. లీన్ సీజన్లో ప్రధాన వినియోగ కేంద్రాలలో విడుదల చేయడానికి రబీ పంట నుండి ఉల్లిపాయలను సేకరించడం ద్వారా వార్షిక బఫర్లను నిర్మించారు. గత నాలుగు సంవత్సరాలలో ఉల్లిపాయ బఫర్ పరిమాణం మూడు రెట్లు పెరిగింది; 2020-21లో 1.00 లక్షల మెట్రిక్ టన్నుల నుండి 2023-24లో 3.00 లక్షల మెట్రిక్ టన్నులకు చేరింది. వినియోగదారులకు సరసమైన ధరలకు ఉల్లిపాయల లభ్యతను నిర్ధారించడంలో మరియు ధర స్థిరత్వాన్ని కొనసాగించడంలో ఉల్లి బఫర్ కీలక పాత్ర పోషిస్తోంది.